b"\n_START_ARTICLE_\nCrveni Oblak\n_START_PARAGRAPH_\nMakhpiya-Luta ili Crveni Oblak (1822.-10. prosinca 1909.), poglavica plemena Oglala Siouxa ro\xc4\x91en oko 1822. na mjestu sada\xc5\xa1njeg grada North Platte u Nebraski. Po majci je bio Oglala a po ocu Brul\xc3\xa9 Sioux. Svoja prva ratna iskustva stekao je jo\xc5\xa1 u mladim danima u borbama sa tradicionalnim neprijateljima Siouxa, Vranama i Ponijima. Godine 1866./67. vodi svoje Siouxe u nekoliko okr\xc5\xa1aja protiv ameri\xc4\x8dke vojske, a najzna\xc4\x8dajnija mu je pobjeda nad kapetanom Williamom Fettermanom, iskusnim veteranom koji je sa 18. regimentom u\xc4\x8destvovao u gra\xc4\x91anskom ratu. U ovoj bitci poznatoj kao 'Fetterman Massacre' ili 'the Battle of the Hundred Slain' stradali su Fetterman i njegovih 79 vojnika. U bitci na Little Bighornu ne sudjeluje, kao ni u pokretu Plesa duhova. Umro je 1909. na rezervatu Pine Ridge u 79. godini \xc5\xbeivota."